Direktiva Komisije 96/38/ES

z dne 17. junija 1996

ki prilagaja Direktivo Sveta 76/115/EGS o pritrdiščih varnostnih pasov motornih vozilih tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjene z Direktivo Komisije 95/54/ES [2], zlasti člena 13(2),

ob upoštevanju Direktive Sveta 76/115/EGS z dne 18. decembra 1975 o približevanju zakonodaje držav članic o pritrdiščih varnostnih pasov motornih vozil [3], nazadnje spremenjene z Direktivo Komisije 90/629/EGS [4], zlasti člena 3,

ker je Direktiva 76/115/EGS ena od posamičnih direktiv za postopek EGS-homologacije, uveden z Direktivo 70/156/EGS; ker se torej določbe, opredeljene v Direktivi 70/156/EGS glede sistemov, sestavnih delov in samostojnih tehničnih enot vozil, uporabljajo za to direktivo;

ker je zlasti v členih 3(4) in 4(3) Direktive 70/156/EGS določeno, da sta vsaki posamični direktivi priložena opisni list, ki vsebuje ustrezne podatke iz Priloge I k omenjeni direktivi, in tudi certifikat o homologaciji na podlagi Priloge VI k omenjeni direktivi, da bi bila homologacija lahko računalniško podprta;

ker je zaščito potnikov, da jih pri trčenju ne bi vrglo iz vozila, mogoče izboljšati z zahtevo, da se skladno z Direktivo Komisije 90/628/EGS [5] za vse sedeže, obrnjene v smeri vožnje in v obratni smeri, pri motornih vozilih kategorij M2 in M3 (razen pri vozilih, konstruiranih za mestni prevoz in za stoječe potnike) predpišejo vsaj trebušni pasovi tipa 1 z navijali;

ker je začetek veljavnosti spremembe Direktive Sveta 77/541/EGS [6], nazadnje spremenjene z Direktivo 90/628/EGS, s katero bi bili predpisani takšni varnostni pasovi za vozila kategorij M2 in M3, odvisen od prilagoditve tehničnemu napredku Direktive Sveta 74/408/EGS [7], nazadnje spremenjene z Direktivo 81/577/EGS [8] o trdnosti sedežev, in te direktive o pritrdiščih varnostnih pasov;

ker je vključeno sklicevanje na Direktivo Sveta 74/60/EGS [9], nazadnje spremenjeno z Direktivo Komisije 78/632/EGS [10] o notranji opremi motornih vozil;

ker so določbe te direktive skladne z mnenjem Odbora za prilagajanje tehničnemu napredku, ustanovljenega z Direktivo 70/156/EGS,

SPREJELA NASLEDNJO DIREKTIVO:

Člen 1

Direktiva 76/115/EGS se spremeni na naslednji način:

1. Člen 1 se glasi:

"Ta direktiva se uporablja za pritrdišča varnostnih pasov v motornih vozilih, ki so namenjeni za odrasle osebe na sedežih, usmerjenih v smeri vožnje in v nasprotni smeri.;"

2. v členu 2 se "Priloga I" nadomesti s "Priloga II A";

3. v členih 3 in 4 Direktive 76/115/EGS se "priloge I, III in IV" nadomesti s "Priloge";

4. priloge se spremenijo skladno s Prilogo k tej direktivi.

Člen 2

1. Nobena država članica po 1. januarju 1997 ne sme zaradi razlogov v zvezi s pritrdišči varnostnih pasov:

- zavrniti podelitve EGS-homologacije ali nacionalne homologacije za tip motornih vozil ali

- prepovedati registracije, prodaje ali začetka uporabe vozil,

če pritrdišča varnostnih pasov tega tipa vozil ali teh vozil izpolnjujejo zahteve Direktive 76/115/EGS, kakor je spremenjena s to direktivo.

2. Države članice po 1. oktobru 1999 za vozila kategorije M2, katerih največja dovoljena masa ne presega 3500 kg, po 1. oktobru 1997 pa za vsa druga vozila:

- ne smejo več podeljevati ES-homologacije in

- lahko zavrnejo podelitev nacionalne homologacije

za tip vozila zaradi razlogov v zvezi s pritrdišči varnostnih pasov, če niso izpolnjene zahteve Direktive 76/115/EGS, kakor je spremenjena s to direktivo.

3. Države članice po 1. oktobru 2001 za vozila kategorije M2, katerih največja dovoljena masa ne presega 3500 kg, po 1. oktobru 1999 pa za vsa druga vozila kategorije M:

- štejejo potrdila o skladnosti, ki spremljajo nova vozila skladno z določbami Direktive 70/156/EGS, za neveljavna v smislu člena 7(1) omenjene direktive in

- lahko zavrnejo registracijo, prodajo ali začetek uporabe novih vozil, ki nimajo priloženega potrdila o skladnosti v skladu z Direktivo 70/156/EGS,

zaradi razlogov v zvezi s pritrdišči varnostnih pasov, če niso izpolnjene zahteve Direktive 76/115/EGS, kakor je spremenjena s to direktivo.

Člen 3

1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1996 in o tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati dvajseti dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 17. junija 1996

Za Komisijo

Martin bangemann

Član Komisije

[1] UL L 42, 23.2.1970, str. 1.

[2] UL L 266, 8.11.1995, str. 1.

[3] UL L 24, 30.1.1976, str. 6.

[4] UL L 341, 6.12.1990, str. 14.

[5] UL L 341, 6.12.1990, str. 1.

[6] UL L 220, 29.8.1977, str. 95.

[7] UL L 221, 12.8.1974, str. 1.

[8] UL L 209, 29.7.1981, str. 34.

[9] UL L 38, 11.2.1974, str. 2.

[10] UL L 206, 29.7.1978, str. 26.

--------------------------------------------------

PRILOGA

Doda se naslednji seznam prilog:

SEZNAM PRILOG

PRILOGA I: | Pomen izrazov, vloga za podelitev EGS-homologacije, podelitev EGS-homologacije, zahteve, preskusi, skladnost proizvodnje, navodila: |

| Dodatek 1: | Najmanjše število pritrdišč, |

| Dodatek 2: | Namestitev spodnjih pritrdišč, zahteve glede kotov, |

| Dodatek 3: | Opisni list, |

| Dodatek 4: | Certifikat o homologaciji. |

PRILOGA II: | Namestitev efektivnih pritrdišč varnostnih pasov. |

PRILOGA III: | Potezna naprava. |

Priloga I se spremeni na naslednji način:

———–————————————————————— Za točko 1.14 se doda nova točka, ki se glasi:

"1.15 ‚Referenčno območje‘ pomeni prostor med dvema navpičnima vzdolžnima ravninama, ki sta med seboj oddaljeni 400 mm, potekata simetrično na točko H in sta določeni z rotiranjem preskusne glave, opisane v Prilogi II k Direktivi 74/60/EGS, iz navpične v vodoravno lego. Preskusna glava je nameščena, kakor je navedeno v omenjeni prilogi, in nastavljena na največjo dolžino 840 mm."

Točka 2.1 se spremeni, tako da se glasi:

"2.1 Vlogo za podelitev homologacije na podlagi člena 3(4) Direktive 70/156/EGS za tip vozila glede na pritrdišča varnostnih pasov vloži proizvajalec vozila."

Točka 2.2 se spremeni, tako da se glasi:

"2.2 Vzorec opisnega lista je vsebovan v Dodatku 3."

Točke 2.2.1 do vključno 2.2.5 se črtajo.

Točka 3 se spremeni tako da se glasi:

"3. Podelitev ES-homologacije

3.1 Če so izpolnjene ustrezne zahteve, se ES-homologacija podeli na podlagi člena 4(3), in če pride v poštev, člena 4(4) Direktive 70/156/EGS.

3.2 Vzorec certifikata o EGS-homologaciji je vsebovan v Dodatku 4.

3.3 Za vsak homologirani tip vozila se podeli homologacijska številka skladno s Prilogo VII k Direktivi 70/156/EGS. Ista država članica ne podeli iste številke drugemu tipu vozila."

V točki 4.1 se

"Priloga I"

nadomesti s

"Priloga II"

.

Točka 4.3.1 se spremeni, tako da se glasi:

"4.3.1 Vsa vozila kategorij M in N (razen vozil kategorij M2 in M3, konstruiranih za mestno vožnjo in za stoječe potnike) morajo biti opremljena s pritrdišči varnostnih pasov, ki izpolnjujejo zahteve te direktive."

Točka 4.3.2 se spremeni, tako da se glasi:

"4.3.2 Najmanjše število pritrdišč varnostnih pasov za vse sedeže, obrnjene v smeri vožnje in v obratni smeri, je določeno v Dodatku 1."

V točki 4.3.5 se simbol

"*"

nadomesti s simbolom

""

(samo v nemški verziji).

Doda se nova točka 4.3.7, ki se glasi:

"4.3.7 Za vsak sedež, ki je v Dodatku 1 označen s simbolom

+++++ TIFF +++++

, se predvidijo tri pritrdišča, razen če je izpolnjen eden izmed naslednjih pogojev:

- če se neposredno pred tem sedežem nahaja sedež ali drugi deli vozila, skladni z odstavkom 3.5 Dodatka 1 Priloge III k Direktivi 74/408/EGS; ali

- ni noben del vozila med vožnjo v referenčnem območju oziroma se v njem ne more nahajati ali

- deli vozila znotraj omenjenega referenčnega območja izpolnjujejo zahteve za absorbiranje energije, določene v Dodatku 6 Priloge III k Direktivi 74/408/EGS,

pri čemer sta v teh primerih lahko predvideni dve pritrdišči."

Prejšnja točka

4.3.7

se preštevilči v

4.3.8

.

Prvi stavek točke 4.3.8 se spremeni, tako da se glasi:

"Pri vseh zložljivih sedežih oziroma sedežih, ki se uporabljajo izključno pri mirujočem vozilu, in tudi pri vseh sedežih… pritrdišča varnostnih pasov niso predpisana."

Za točko 4.3.8 se dodata dve novi točki:

"4.3.9 Pri zgornjem nivoju dvonivojskega avtobusa se zahteve za sredinske prednje sedeže uporabljajo tudi za zunanje prednje sedeže.

4.3.10 Pri sedežih, ki se lahko obrnejo ali namestijo v drugih smereh za uporabo pri mirujočem vozilu, se zahteve iz točke 4.3.1 uporabljajo samo za tiste smeri, ki so namenjene za običajno rabo med vožnjo po cesti, skladno s to direktivo. Opomba v tem pomenu mora biti zabeležena v opisnem listu."

Na koncu točke 4.4.3.4 se doda naslednje:

"Pri sedežih vozil kategorij M2 in M3, razen pri prednjih sedežih, morata biti kota α1 in α2 med 45 in 90 stopinj za vse običajne lege uporabe."

Doda se naslednja nova točka 5.1.1.2:

"5.1.1.2 Preskusi se lahko omejijo samo na pritrdišča enega sedeža ali vrste sedežev, če:

- imajo zadevna pritrdišča enake konstrukcijske lastnosti kot pritrdišča za druge sedeže ali vrste sedežev in

- so konstrukcijske lastnosti sedeža ali vrste sedežev enake kot pri drugih sedežih ali vrstah sedežev, kadar so ta pritrdišča pritrjena v celoti ali delno na sedež ali na vrsto sedežev."

Prejšnji točki

5.1.1.2

in

5.1.1.3

se preštevilčita v

5.1.1.3

in

5.1.1.4

.

Točka 5.3.1 se spremeni, tako da se glasi:

"5.3.1 Vsa pritrdišča varnostnih pasov v isti vrsti sedežev se preskusijo sočasno. Če pa obstaja nevarnost, da bi neenakomerna obremenitev sedežev in/ali pritrdišč lahko povzročila odpoved, se lahko izvede dodatni preskus z neenakomerno obremenitvijo."

Točka 5.3.2 se spremeni, tako da se glasi:

"5.3.2 Natezna sila deluje v smeri, ki ustreza namestitvi sedeža pod kotom 10° ± 5° nad vodoravno ravnino v ravnini, vzporedni z vzdolžno srednjo ravnino vozila."

V točkah 5.3.4, 5.4.1.2, 5.4.1.3, 5.4.2.1, 5.4.2.2, 5.4.3 in 5.4.5.2 se

"Priloga IV"

nadomesti s

"Priloga III"

.

Točka 5.4.4.2 se spremeni, tako da se glasi:

"5.4.4.2 Obremenitvam, navedenim v točkah 5.4.1, 5.4.2 in 5.4.3, se doda še sila, enaka dvajsetkratni teži celotnega sedeža.

Pri vozilih kategorij M2 in N2 mora biti ta sila enaka desetkratni teži celotnega sedeža; pri vozilih kategorij M3 in N3 mora biti ta sila enaka 6,6-kratni teži celotnega sedeža."

Za točko 5.4.5.2 se doda nova točka, ki se glasi:

"5.4.6 Preskus pri sedežih, obrnjenih v smeri, nasprotni smeri vožnje:

5.4.6.1 Pritrdiščne točke se preskusijo s silami, predpisanimi v odstavkih 5.4.1, 5.4.2 ali 5.4.3, kar pride v poštev. V vsakem primeru mora preskusna obremenitev ustrezati obremenitvi, predpisani za vozila kategorije M3 ali N3.

5.4.6.2 Preskusna obremenitev mora biti usmerjena naprej glede na zadevni sedež skladno s postopkom, predpisanim v odstavku 5.3."

Za točko 5.5.3 se doda nova točka, ki se glasi:

"5.5.4 Kot odstopanje od omenjenega ni potrebno, da zgornja pritrdišča, pritrjena na enem ali več sedežih vozil kategorije M2 z največjo dovoljeno maso nad 3,5 t in kategorije M3, ki izpolnjujejo zahteve iz Priloge III k Direktivi 74/408/EGS, izpolnjujejo zahteve iz točke 5.5.1 v zvezi s skladnostjo s točko 4.4.4.6. Podatke o zadevnem(-ih) sedežu(-ih) se navedejo v dopolnilu k certifikatu o homologaciji iz Dodatka 4."

Točka 6.1 se spremeni, tako da se glasi:

"6.1 Praviloma je treba sprejeti ukrepe za zagotavljanje skladnosti proizvodnje skladno z določbami člena 10 Direktive 70/156/EGS."

Točka 7 se preštevilči v točko 8, doda pa se nova točka 7, ki se glasi:

"7. Spremembe tipa in spremembe homologacije

7.1 Ob spremembah tipa, homologiranega skladno s to direktivo, veljajo določbe člena 5 Direktive 70/156/EGS."

V Prilogi I se dodata naslednja nova Dodatek 1 in Dodatek 2:

"

Dodatek 1

Najmanjše število pritrdiščnih točk

Sedeži, obrnjeni v smeri vožnje | Sedeži v nasprotni smeri | Kategorija vozil |

Zunanji | Sredinski |

Prednji | Drugi | Prednji | Drugi |

M1 | 3 | 3 ali 2 Ø | 3 ali 2* | 2 | 2 |

M2 ≤ 3,5 t | 3 | 3 | 3 | 3 | 2 |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

M3 & M2 > 3,5 t | 3 | 3 ali 2 | 3 ali 2 | 3 ali 2 | 2 |

N1, N2 & N3 | 3 | 2 ali 0 | 3 ali 2 * | 2 ali 0 | — |

Legenda:

2: dve spodnji pritrdišči, ki omogočata vgradnjo varnostnega pasu tipa B, ali če je predpisano v Prilogi XV k Direktivi 77/541/EGS, tipa Br, Br3, Br4m ali Br4Nm.

3: dve spodnji in eno zgornje pritrdišče, ki omogočajo vgradnjo tritočkovnega varnostnega pasu tipa A, ali če je to predpisano v Prilogi XV k Direktivi 77/541/EGS, tipa Ar, Ar4m ali Ar4Nm.

Ø: v zvezi s točko 4.3.3 (dovoljeni sta dve pritrdišči, če je sedež ob prehodu).

*: v zvezi s točko 4.3.4 (dovoljeni sta dve pritrdišči, če je vetrobransko steklo zunaj referenčnega območja).

: v zvezi s točkama 4.3.5 in 4.3.6 (pri izpostavljenih sedežih sta predpisani dve pritrdišči).

: v zvezi s točko 4.3.7 (dovoljeni sta dve pritrdišči, če ni ničesar v referenčnem območju).

: v zvezi s točko 4.3.10 (posebna določba za zgornji nivo avtobusa).

Dodatek 2

Namestitev spodnjih pritrdišč - samo zahteve o kotih

Sedež | M1 | Druga razen M1 |

| |

Prednji | na strani sponke (α2) | 45° - 80° | 30° - 80° |

na nasprotni strani od sponke (α1) | 30° - 80° | 30° - 80° |

konstantni kot | 50° - 70° | 50° - 70° |

sedežna klop - na strani sponke (α2) | 45° - 80° | 20° - 80° |

sedežna klop - na nasprotni strani (α1) | 30° - 80° | 20° - 80° |

nastavljivi sedež s kotom naslona < 20° | 45° - 80° (α2) * 20° - 80° (α1) * | 20° - 80° |

Zadnji | | 30° - 80° | 20° - 80° Ψ |

Preklopni | Pritrdišča varnostnih pasov niso predpisana. Če je pritrdišče vgrajeno: glej zahteve za kote za prednje in zadnje sedeže. |

Opombe:

: zunanji in sredinski.

*: če je kot konstanten, glej točko 4.4.3.1

Ψ: 45° - 90° pri sedežih v vozilih kategorij M2 in M3.

"

Dodana sta naslednja dva nova dodatka:

"

Dodatek 3

+++++ TIFF +++++

+++++ TIFF +++++

Dodatek 4

+++++ TIFF +++++

+++++ TIFF +++++

"

3. PRILOGA II se črta.

4. PRILOGA III se preštevilči v "PRILOGA II" z naslovom: "Namestitev efektivnih pritrdišč varnostnih pasov".

5. PRILOGA IV se preštevilči v "PRILOGA III".

--------------------------------------------------